钦定古今图书集成/明伦汇编/闺媛典/第133卷 > 范安童妻李氏
## 钦定古今图书集成/明伦汇编/闺媛典/第133卷 > 范安童妻李氏

按《建宁县志》：李氏，范安童妻。年二十，安童贡成均，授
广东陵水令。濒行，语妇曰：“吾二亲老远，不及致养，又
无兄弟，赖汝代吾终养。”妇曰：“君行矣，无虑。吾闻粤东
瘴地，善自爱，毋贻舅姑忧。”后安童以事远谪没戍所，
翁姑怜其少，欲令改适，不从，翁得疾而哑，姑亦多病，
家益窘。氏恒纺绩以营甘旨，苦节四十馀年，乡党称
之。